**UREJANJE SKUPNEGA ŽIVLJENJA**

Anže, že kar nekaj veš o svojem domačem kraju. To je kraj, kjer živiš ti, tu imaš sestri, starše, bližnje hribe, potoke, sorodnike, …

V učbeniku na strani 58 in 59 pozorno preberi snov. Najprej enkrat preberi v celoti, razmisli o prebranem. Nato pa beri po delih.

Iz prebranega si razbral, kdo so krajani, v kaj so povezani, kaj so javne površine, pomen prostovoljnega dela.

V zvezek za družbo napiši UREJANJE SKUPNEGA ŽIVLJENJA petek, 27. 3. 2020

Spodnji zapis prepiši v zvezek.

Krajani so povezani v **krajevnih skupnostih, mestnih četrtih in občinah.**

Živim v **krajevni skupnosti Lenart – Luša**. Njen predsednik je g. Anton Bernik.

Prebivalci - krajani krajevne skupnosti se skupaj dogovorijo, kaj bo v kraju potrebno obnoviti, na novo zgraditi, … To so lahko ceste, igrišča, avtobusne postaje, poslovilne vežice, kolesarske steze, … Urejenost kraja je odvisna od ravnanja krajanov in od posebnih služb. V manjših krajih ljudje marsikatero delo opravijo s **prostovoljnim delom**. V večjih krajih za to delo skrbijo komunalne službe.

Odgovori na vprašanja.

1. Kolikokrat na mesec je v krajevni skupnosti Lenart- Luša odvoz smeti?
2. Kaj misliš, da je v krajevni skupnosti dobro urejeno?
3. Kaj bi bilo potrebno še urediti?